IGAPÄEVAELU RÕÕMUD
Olen avastanud seda, et oleme kõik väga erinevad.
Võime tahta olla keegi teine või soovida, et teised on meie moodi.
Me kas laseme nendel erinevustel ennast ärritada või kasuks tulla.
Püsi kanalil, et seda teada saada.
Tean, et tahad minna õpetuse osa juurde.
Ka mina ootan Jumala Sõna jagamist sinuga.
Esmalt viin sind Punaste Laternate piirkonda, Mumbais.
See on bordell Mumbais, kus naised ja lapsed elavad.
Naised müüvad oma ihusid ja lapsed vaatavad seda elu pealt.
Kui käin sellistes paikades, siis palun, et Jumal ei laseks mul
kunagi unustada seda, mida olen siin näinud.
Nii lihtne oleks seda kõike unustada ja minna oma elu juurde.
Unustada, et selline kannatamine eksisteerib.
See on aga olemas ning see ei lähe ära, kui inimesed nagu
sina ja mina oleme jätkuvalt sõnakuulelikud Jumalale,
et tuua muutust nende inimeste eludesse.
Olen põnevil, sest vastus on olemas. Räägin seda neile.
Olen põnevil, sest saan olla kanal Jumala jaoks, et tuua päästet ja
lootust inimeste eludesse.
Hindame kõiki, kes lasevad ennast Jumalal kasutada.
Kui ühined meiega, siis oleme koos hulga paremad.
Oled väga hinnaline. Väga oluline. Suur tänu sulle.
"Lootuse käsi"
Ma ei taha inimesi halvasti kohelda.
Tahan olla inimene, kellega on hea koos olla.
Tahan olla see, kes tõstab teisi ülesse, mitte ei suru alla.
Tahan, et nad tunneksid, et nad on olulised.
Ma ei taha neid alaväärtustada, et nad tunneksid ennast kasutuna.
Tahan, et kõik tunneksid nii!
Inimene, kes koristab hoonet või isik, kes kõneleb laval.
Igaüks on tähtis Jumalale. Aamen?
Ta õnnistas leiba, murdis selle ja andis selle edasi.
Kui tahad, et Jumal sind kasutaks, siis pead paluma murdmist.
Ta ei hävita sind. Ta teab, kuidas murda meid õigetest kohtadest.
Meis peab toimuma muutus, et me poleks iseennast täis.
Vaata ja kuula mind! Sul pole kõiges õigus.
On teisi inimesi, kes teavad asju rohkem kui sina.
Sa võid nendelt õppida, kui sa vaid kuulaksid.
Teie, mehed, saate mõndagi õppida oma naistelt.
Aamen?
Olen kindel, et paljud naised õpiksid oma meestelt,
kui neil poleks mässulist suhtumist ja vaid kuulaksid.
Arvan, et kui inimene peab kohe iga asja kohta oma arvamust
avaldama, siis see on uhkuse sümptom.
Eriti siis, kui kellegile ei meeldigi sinu imelik arvamus.
Keegi pole seda sinult küsinud ega tahagi seda.
Kuid ikkagi pead seda ütlema.
Tihti mõned ütlevad: "Tahan vaid aidata!" Ma aga ei taha abi.
Meie perekond on alati nii täis oma arvamusi.
Kui kokku saame, siis on alati nii lõbus.
Me aga areneme, kiitus Isandale!
Peetrusel oli palju probleeme, aga ta ei näinud neid.
Meil kõigil on selliseid "pimedaid kohti" eludes.
Aladel, kus neid kõik teised näevad. Meie aga ei näe.
Kui mehel on siin kiilas, siis kõik näevad seda,
aga tema ei näe. Kuid see on seal. Mul on siin kohas üks keerd.
Kui pole mitu päeva juukseid pesnud, siis tuleb kaks sarvekest.
Võin seda liimida või märjaks teha, kuid see on ikkagi seal.
Vahel kui see on seal olnud 2-3 päeva, siis tean, et see asi on seal.
Vahel ma ei taha seda isegi vaadata, kuna ma ei taha,
et see mind segaks päev läbi. Siis Dave ütleb, et mul on taas
see "auguke" juustes.
Isegi kui me ise ei taha näha neid asju, mis meil on,
siis teised inimesed näevad neid kindlasti.
Ma ei tea, kuidas sina täna tunned aga mina palun: "Isand, näita mulle
seda, mida pead näitama ja tee, mida pead tegema. Murra mind
õigetest kohtadest. Jah, ma tahan Sinu õnnistusi, tahan ka murtust.
Ma ei taha olla iseennast täis ega inimesi halvasti kohelda.
Ma ei taha arvata, et olen teistest parem."
Nüüd sa ärkad üles, halleluuja!
Kui panen sind uhkuse ja alandlikkuse teemal hõiskama,
siis olen täna imelist tööd teinud.
Peetrusel olid "pimedad kohad". Jeesus ütles, et Ta
palvetab tema pärast. Peetrus vastas, et ta ei vajagi seda.
"Sest mina ei kavatse sind salata!"
Huvitav on see, et Jeesus ütles, et kõik 12 apostlit salgavad Tema.
Kuid Ta plaanis Peetrust kasutada võimsal määral.
Peetrus oli ainukene, keda tunti ära kui jünger.
"Sina oled üks Tema jüngritest?"
Miks nad ei öelnud seda Johannesele, Matteusele?
Miks? Sest see oli üks kuninglik plaan tema elus.
Vahel me ei mõista neid olukordi, kus oleme, kuid tihti võitleme
nende vastu, sest arvame, et see on deemonlik rünnak.
Jumal aga kasutab midagi meie eludes, et meid murda, et Ta saaks
meid anda maailmale. Murtud kanal teeb inimestele head.
Me ei pea ennast teineteisega võrdlema ega võistlema.
Peame ennast vaid Jumala ees alandama.
Peetrus sai alandatud, kui ta oli kolm korda Jeesust salganud.
Piibel ütleb, et ta läks ja nuttis ahastavalt.
Jumal kasutas teda võimsal viisil. Talle anti andeks. Kuid ta pidi
esmalt selle õppetunni saama. Et ta polegi see "lahe kutt",
kelleks ta ennast pidas. Aamen?
Vaatame Luuka 15 kadunud poja lugu. Temas oli uhkust samuti.
Ma ei tea, kui vana ta oli. Võib-olla teismeline.
Enamus 16- või 17-aastasi peavad ennast targaks. Vanemad on lollid.
Kuigi sa oled elanud 50 või 60 aastat, kuidas võid kõike teada?
Aga see 17-aastane teab nüüd kõike. Neil on isegi vanematest
kahju, et nad ei tea midagi. Mina tean ju kõike.
Aga neil on ees rasked õppetunnid. Mõned saavad targemaks alles
40-aastaselt, sest enne seda arvame, et teame kõike.
Luuka 15:11-12
Jeesus ütles: "Ühel inimesel oli kaks poega. Ja noorem neist ütles
isale:"Isa, anna mulle kätte see osa varandusest, mis saab minule!"
Anna, anna, anna mulle. See on murdmata inimese kõne.
"Ja isa jagaski varanduse nende vahel."
Vahel mõtlen sellele, et miks ta andis talle.
Arvan, et isa mõistis selle õppetunni vajalikkust.
Ta oleks seda õppinud ainult raskel teel.
No kuulge nüüd?
Ja juba mõne päeva pärast kogus noorem poeg kõik kokku ja reisis
kaugele maale, ja seal pillas ta ära oma vara, elades ohjeldamatult.
Ta ei tahtnud, et keegi ütleks talle, mida teha.
Tal oli uhke suhtumine. Elan oma elu. Andke mu raha ja ma
ajan nüüd oma asja.
"Aga kui ta oli kõik ära kulutanud, tuli sellele maale kange nälg,
ja puudus hakkas temalegi kätte tulema. Ja ta läks ja poetas
enda ühe sealtmaa kodaniku juurde ning see saatis ta oma väljadele
sigu hoidma. Ja ta püüdis oma kõhtu täita kõtradest, mida sead
sõid, ja ükski ei andnud talle."
Siin on see mees. Oma uhkuse pärast lõpetab ta sigade juures.
Kas kõlab tuttav kellegile?
Üks aus tüdruk tõstis käe.
Ma ei süüdista sind. Vähemalt tegid sa mingi liigutuse.
Mäletan ühte abielupaari, kellega veetsime aega koos.
Naine rääkis palju ja mees oli vaikne.
Naine lõi lagedale kõik oma teadmised, olenemata teemast.
Abikaasa ei öelnud eriti palju, kuigi ta oli väga tark ärimees.
Ühel õhtul olime koos ja rääkisime paljudest asjadest.
Pärast hakkas naine oma mehe kallal võtma: "Miks sa ei öelnud midagi?
Sa tead ju sellest nii palju."
Mees: "Miks ma oleks pidanud seda tegema? Ma juba tean,
mida ma tean. Püüdsin kuulata ja teada saada, mida ma ei tea."
See on tarkus.
Kui me ei räägiks kogu aeg ise, püüdes muljet avaldada,
siis saame ise kuulata ja õppida midagi.
Kas meile ei meeldi nii öelda? "Mina arvan nii ..."
Vahel arvame, et teame rohkem kui tegelikult teame ja sellepärast
on meiega raske läbi saada.
Mulle ei meeldi näha noort kristlast, kes on saanud täis
Püha Vaimu ja on endale ostnud mõne CD, käinud mõnel koosolekul,
omades mõnda T-särki ja Piiblit, olles nüüd valmis pöörama oma
perekonda ja töökaaslasi, sest nad teavad nüüd kõike.
Probleem on selles, et tema enda elus ei toimi veel asjad.
Vahel nad teevad rohkem kahju kui kasu.
Peame kasvama ja arenema. Peame laskma Jumalal ennast murda.
Läheme välja siis, kui Ta meid saadab, sest siis oleme valmis.
"Aga kui ta mõttesse jäi, siis ta ütles: "Kui palju palgalisi
on mu isal ja neil on leiba küllalt, aga mina suren siin nälga!"
Mida ma teen siin sigade juures? Mu isa sulased söövad ka paremini.
"Ma tõusen ja lähen oma isa juurde ja ütlen talle: "Isa, ma olen
pattu teinud taeva vastu ja sinu ees, ma ei ole enam väärt,
et mind su pojaks hüütaks! Pea mind nagu üht oma palgalistest!""
Ta alustas sõnaga "anna" ja kui oli selle tulemusel sigade juures,
siis ütles ta: "Tee mind!" Aamen?
Alustame selle anna, annaga ja lõppeks ütleme Jumalale,
et Tema teeks seda, mida Tema tahab.
"Murra need asjad minu elus, mis ei ole sulle meelepärased,
et võiksin minna maailma ja esinada Sind."
Tahan teha sulle 3 ettepanekut.
Esiteks, Roomlastele 12.
Uhkuse ja alandlikkuse teemal on raske olla põnevil.
Aga see teeb sulle hiljem head.
Mõista seda, et see, mida sa teed hästi, on and Jumalalt.
Ära hakka mõtlema, et asi on sinus.
Ära vaata teisi inimesi sedasi, et miks nemad ei tee nii.
"Mina teen nii kiiresti, miks sina oled nii aeglane?"
"Mina suudan teha mitut asja korraga, sina ainult ühte?"
"Mina ei unusta detaile, miks sina unustad?"
No kuulge?
Näen seda nii tihti, et me ei mõista, miks teised ei tee
neid asju nii hästi nagu meie mõningaid asju teeme.
Jumal on meile erinevaid andeid andnud.
Oleme kõik üks ihu ja Ta paneb meid kokku inimestega,
kelle on seda, mida meil pole.
Sul on midagi, mida neil pole. See ei anna õigust neid hukka mõista.
Oled teistele sellega õnnistuseks. Teistel on midagi, mida sul pole.
Sina vajad neid sama palju, kui nemad sind.
Olen selline tõsine inimene. Mõned arvavad, et olen koomik.
Igapäevases elus pole ma nii naljakas.
Olen üsna tõsine ja kinnine, keskendunud.
Näib, et Jumal paneb alati minu kõrvale inimesi, kes on tuld täis.
Nad teevad nii ... !!!
Pidu!!!
Sellised inimesed ärritavad mind.
"Kas sa ei võiks olla nüüd üks kordki elus tõsine?"
Mõtlen, et nad raiskavad oma elu, aega, jõudes mitte kuhugile.
Siis mõistan, et Jumal annab mulle selliseid inimesi, sest oleksin
muidu oma tõsidusse suremas, kui mu kõrval poleks lõbusaid
inimesi, kes panevad mind naerma.
Nad on mulle kingituseks.
"Ma ei tea, miks ma sinuga abiellusin?"
Tihti teisel inimesel on midagi, mida sinul pole.
Sa vajad neid rohkem, kui isegi arvata oskad.
10, 15, 20 aastat tagasi hakkasite üksteise kallal näägutama ja
püüdsite üksteist muuta. Jõudsite aga paika, kus te ei saa
üksteisega läbi. Te isegi ei tea enam, miks te läbi ei saa.
Ütlete, et ei sobi kokku. Arva ära. Keegi ei sobi kokku.
See tähendab vaid seda, et oleme erinevad.
See tähendab vaid seda.
Mina ja Dave pole üldse sarnased. Meil on väga hea suhe,
sest oleme õppinud austama üksteise unikaalsust, erinevust.
See võttis aga kaua aega.
See ei tähenda, et mul ainukesena on andeid, kui olen siin laval.
Dave on sama andekas kui mina aga teisel viisil.
Üks and on see, et ta istub ja kuulab seal.
Küsisin, et kuidas ta suudab seal lihtsalt istuda.
Mees on alati nii huvitatud.
Kuidas sa saad olla nii huvitatud, kui pead kuulama samu asju?
Ta kuulab. Ta tõesti kuulab. Avab ka iga kirjakoha ja kuulab.
Ta naerab, kui peab naerma.
Usun, et see on and. Jumal on andnud talle anni, et seal istuda
ja mind varjata, julgustada ja olla mulle õnnistuseks.
Dave rokib!
Roomlastele 12:3
Vaata, mida Paulus ütleb. See on nii hea. Mõtle sellele.
Paulus on neid hoiatamas, et nad poleks karmid ega üleolevad.
Paulus ütleb, et armu tõttu saab ta neid hoiatada ehk siis, et ta pole
parem kui teised. Ta ei tulnud nii: "Olgu, istuge maha, sest tulin
teile ütlema, mida teil tuleb teha."
Ta ütleb, et see on tema elu kutsumine.
Tean, et see õpetamise and, mis mulle Jumal on andnud,
on tihti karm, kuid mina pole seda ise valinud.
Jumala sõna tuleb alati sedasi minust välja.
Vajame seda tugevat sõna, mitte ainult magustoitu kirikusse minnes.
Vajame, et sõna konfronteerib meid.
Vajame, et sõna viiks meid uuele tasemele, võttes ära need
pahad asjad, mis ei meeldi Jumalale.
Siis saame need välja tunnistada ja lasta Jumalal meid muuta.
Ma ei valinud seda ise välja. Jumal on mulle sellise õpetamise
viisi andnud. Loodan ja palvetan, et suudan seda teha armulikult,
mis tooks inimestele kasvamist, mitte haiget saamist.
Ma ei taha, et kõik tunneksid end halvasti.
Tahan, et nad kasvaksid ja nendest saaksid paremad inimesed.
"Sest selle armu tõttu, mis mulle on antud, ütlen ma igaühele
teie seast, et ta ei mõtleks üleolevalt selle kohta, mida tuleb
mõtelda, vaid mõtleks nõnda, et saaks arukaks sedamööda,
kuidas Jumal igaühele usu mõõdu on jaganud."
Ma ei hakka edasi lugema. Ta räägib aga edasi ihu liikmetest.
Varvastest, kätest, silmadest ja kõrvadest. Igaüks on oluline.
Ta räägib ka sellest, et osa liikmeid ei saa palju au,
kuid nad on ikkagi väga olulised.
Mul oleks nii lihtne öelda, et Jumal andis Darlenele anni,
et laulda, aga mitte mulle. Jumal on mulle andnud anni suhelda,
mitte minu abikaasale.
Jumal on andnud Davele imelise võime lihtsalt olla muretu,
stabiilne. Minul ei ole seda. Pean selle kallal töötama.
Kuid me vajame üksteist.
Jumal on andnud Darlenele anni laulmiseks, minule jutlustamiseks.
Kuidas on aga nende väikeste asjadega, mis on suhetes?
Näiteks üks minu poegadest õpib väga kiiresti. Kohe väga kiiresti.
Kuid ta ei ole hea selles, et kedagi teist õpetada, sest kui
teised ei õpi kiiresti, siis ta võib öelda, et nad ei sobi tööle.
Tema ei saa aru, kuidas teised ei suuda asju nii kiiresti õppida.
Kuid ühed paremad inimesed, kes meil on, vajasid rohkem aega.
Aga kui nad asjale pihta said, siis ikka said korralikult.
Kõik ütelgu: "Kõik pole sellised nagu mina." Ütle veelkord.
Ütle: "Mul pole alati õigus!"
"Ma ei pea alati oma arvamust avaldama."
"Ma ei tohiks inimestele vahele segama."
"Vajan murtust oma ellu!"
Teiseks asjaks, mida tahan teile teatavaks teha on Galaatlastele 6.
See ütleb meile, et peame olema leebed inimestega, kes teevad vigu.
Peame korrigeerima, kui on vaja aga peame seda tegema
alandlikult, mitte endast üleolevalt mõeldes.
Kui oled kuskil autoriteetsel kohal ja pead inimesi korrigeerima,
siis ära tee seda kunagi nii, et ei jagaks samuti oma eksimusi.
Kas tead, milleks neelad alla selle jutluse, mida kõnelen?
Isegi kui see on karm ja otse südamesse lõikav.
Räägin alati enda vigadest.
Sellepärast oled sa avatud.
Teen ennast haavatavaks.
Jagan oma elu sinuga.
Ma ei ütle ainult, et sinul on see ja too probleem.
Räägin sellest, mida mina olen teinud ja kuidas Jumal mind muudab.
Kui sinul on neid probleeme, siis Jumal suudab ka sind muuta.
Kui tegelesin inimestega oma kontoris, siis ütlesin alati:
"Kuule, ka minul on palju vigu. Olen asjadest üle saanud.
Pead Jumalaga koostööd tegema, sest sa ei saa ümber sama mäe
kogu aeg käia."
Ma ei võta nende kallal, vaid teatan, et ka mina pole täiuslik.
Peame sedasi inimestega tegelema, kui nad on eksinud.
Jeesus ütles: "Tulge minu juurde ja te tunnete ennast paremini!
Aitan teid!"
Parem on iseennast alandada, kui olla alandatud.
Pakume täna 4-plaadilist komplekti.
"Ekstreemne iseloomu ümber tegemine".
Enamus meist vajab seda, kui oleme ausad.
Me kõik sünnime temperamendiga. Meil on vaja iseloomu,
mis arendab seda temperamenti elus toimuvate asjade keskel.
Kui asjad ei toimi, süüdistame teisi inimesi.
Kuid tegelikult vajame meie ise iseloomu ümber muutmist.
See õpetussari aitab sind. Loodan, et naudid seda.
Samuti teeme täna midagi ebatavalist meie jaoks.
Kuulasin pastor Paul Scanloni õpetust "Kui huvitav sina oled?"
Minu arvates oli see väga hea.
Mõtlesin, et pakume õpetust. Ma ei paku teiste kõnelejate omasid
eriti tihti, kuid tahame selle lisada paketi juurde.
Usun, et saad teada, kuidas omada paremaid suhteid, kui vaid lased
Jumalal endaga tööd teha.
"Ekstreemne iseloomu ümber tegemine" on 4-osaline õpetussari.
Saa teada, kuidas Jumala iseloom voolab läbi sinu, saades selleks
inimeseks, kelleks sind on loodud.
Samuti saada kaasa Paul Scanloni õpetuse "Kui huvitav sina oled?"
Kasuta infot oma ekraanil ja võta meiega juba täna ühendust.
Külasta meid internetist: joycemeyer.org
Jumala armastus lõi maailma.
Tema võimas armastus on meis.
Mis saab, kui kasutame Tema armastust kogu potentsiaaliga?
Kas see poleks armastuse revolutsioon?
Kas tead, mis juhtuks, kui iga kristlane kasutaks seda,
mida Jumal on talle andnud, teenimaks Jumalat ja inimesi?
New York Times bestseller "Ära kunagi anna alla" on nüüd
saadaval õpetussarjana, mis sobib hästi kodugruppidesse.
Tähendad meie jaoks rohkem kui arvatagi oskad.
Hindame sind. Täname oma sõpru ja partnereid, kes teevad selle
ülemaailmse teenistuse võimalikuks.
Üheskoos toidame näljaseid, riietame vaeseid ja esitame
evangeeliumi rahvastele.
Palun võta juba täna meiega ühendust.
Saada oma palvesoov, tutvu meie materjalide, konverentsi kavadega.
Saa meie partneriks, et saaksime Kristuse armastust jagada üle maa.
Tõlge: Anne-Ly Roos